### NN 126/2025 (3.10.2025.), Pravilnik o izmjenama i dopunama Pravilnika o uvjetima i načinu ostvarivanja prava na državnu stipendiju na temelju socio-ekonomskoga statusa

Ministarstvo znanosti, obrazovanja i mladih

1818

Na temelju članka 78. stavka 4. Zakona o visokom obrazovanju i znanstvenoj djelatnosti (»Narodne novine«, broj 119/22), članka 48. d Zakona o zaštiti vojnih i civilnih invalida rata (»Narodne novine«, broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19) i članka 45. Zakona o civilnim stradalnicima iz Domovinskog rata (»Narodne novine«, broj 84/21), ministar znanosti, obrazovanja i mladih donosi

PRAVILNIK

O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA DRŽAVNU STIPENDIJU NA TEMELJU
 SOCIO-EKONOMSKOGA STATUSA

Članak 1.

U Pravilniku o uvjetima i načinu ostvarivanja prava na državnu stipendiju na temelju socio-ekonomskoga statusa (»Narodne novine«, broj 114/23, 111/24) članak 3. mijenja se i glasi:

»Pravo na državnu stipendiju iz članka 1. ovoga Pravilnika imaju studenti u redovitom statusu koji su upisani na visoka učilišta u Republici Hrvatskoj na sveučilišne prijediplomske studije, sveučilišne diplomske studije, sveučilišne integrirane prijediplomske i diplomske studije, stručne kratke studije, stručne prijediplomske studije i stručne diplomske studije te studenti s invaliditetom i studenti koji su pod skrbništvom ili su kao djeca bili pod skrbništvom ili im je priznato pravo na socijalnu uslugu smještaja ili im je kao djeci bilo priznato pravo na socijalnu uslugu smještaja ili im je priznato pravo na socijalnu uslugu organiziranog stanovanja ili im je kao djeci bilo priznato pravo na socijalnu uslugu organiziranog stanovanja na temelju propisa iz područja socijalne skrbi upisani na doktorske studije na poslijediplomskoj razini koji:

– imaju hrvatsko državljanstvo

– su državljani države članice Europske unije, Europskoga gospodarskog prostora, Švicarske Konfederacije

– su Hrvati izvan Republike Hrvatske u skladu sa Zakonom o odnosima Republike Hrvatske s Hrvatima izvan Republike Hrvatske

– su pod statusom azilanta ili su pod supsidijarnom zaštitom u skladu sa Zakonom o međunarodnoj i privremenoj zaštiti,

pod uvjetima određenim ovim Pravilnikom (u daljnjem tekstu: studenti).«.

Članak 2.

U članku 4. stavku 3. iza riječi: »ili im je kao djeci bilo priznato pravo na socijalnu uslugu smještaja na temelju propisa iz područja socijalne skrbi« dodaju se riječi: »ili im je priznato pravo na socijalnu uslugu organiziranog stanovanja ili im je kao djeci bilo priznato pravo na socijalnu uslugu organiziranog stanovanja«.

Članak 3.

U članku 5. stavku 2. riječ: »100 %« zamjenjuju se riječju: »160 %«.

U stavku 3. podstavku 2. iza riječi: »ili joj je kao djetetu bilo priznato pravo na socijalnu uslugu smještaja na temelju propisa iz područja socijalne skrbi« dodaju se riječi: »ili joj je priznato pravo na socijalnu uslugu organiziranog stanovanja ili joj je kao djetetu bilo priznato pravo na socijalnu uslugu organiziranog stanovanja«.

U stavku 3. podstavku 4. riječ: »100 %« zamjenjuje se riječju: »160 %«.

Članak 4.

U članku 8. stavak 1. mijenja se i glasi:

»(1) Za studenta koji mjesečno po članu kućanstva ima:

– 190,00 EUR ili manje prihoda priznaje se 1.800 bodova

– od 190,01 EUR do 250,00 EUR priznaje se 1.500 bodova

– od 250,01 EUR do 320,00 EUR priznaje se 1.200 bodova

– od 320,01 EUR do 390,00 EUR priznaje se 900 bodova

– od 390,01 EUR do 460,00 EUR priznaje se 750 bodova

– od 460,01 EUR do 500,00 EUR priznaje se 600 bodova

– od 500,01 EUR do 570,00 EUR priznaje se 450 bodova

– od 570,01 EUR do 640,00 EUR priznaje se 300 bodova

– od 640,01 EUR do 160 % proračunske osnovice priznaje se 150 bodova.«.

U stavku 4. iza riječi: »ili mu je kao djetetu bilo priznato pravo na socijalnu uslugu smještaja na temelju propisa iz područja socijalne skrbi« dodaju se riječi: »ili mu je priznato pravo na socijalnu uslugu organiziranog stanovanja ili mu je kao djetetu bilo priznato pravo na socijalnu uslugu organiziranog stanovanja«.

Iza stavka 19. dodaje se stavak 20. koji glasi:

»(20) U skladu s odredbama ovoga članka, bodovanje se može ostvariti na osnovi više kriterija kumulativno.«.

Članak 5.

U članku 10. stavku 3. riječi: »i ovjerenu« brišu se.

Članak 6.

U članku 16. stavku 3. riječi: »ili elektroničkom poštom« brišu se.

Članak 7.

U članku 18. iza stavka 5. dodaje se stavak 6. koji glasi:

»(6) U slučaju izmijenjene okolnosti iz stavka 5. točke 1. ovoga članka, student će izvršiti povrat isplaćenih novčanih sredstava državne stipendije za mjesece za koje je isplaćena državna stipendija i upisano mirovanje prava i obveza.«.

Iza novog stavka 6. dodaje se stavak 7. koji glasi:

»(7) U slučaju izmijenjene okolnosti iz stavka 5. točke 4. ovoga članka, student će izvršiti povrat isplaćenih novčanih sredstava državne stipendije za mjesece za koje je isplaćena državna stipendija i stipendija prema drugoj osnovi, osim stipendije ostvarene za razdoblje obavljanja stručne prakse i/ili sudjelovanja u programu mobilnosti i međunarodne razmjene studenata.«.

Članak 8.

U članku 19. riječi: »15 dana nakon objave odluka iz članka 17. ovog Pravilnika« zamjenjuju se riječima: »najkasnije 31. prosinca tekuće godine«.

Članak 9.

U članku 20. stavak 3. mijenja se i glasi:

»(3) U elektroničkom sustavu prijave iz stavka 1. ovoga članka preuzimaju se, odnosno provjeravaju sljedeći podatci o studentima:

1. osobni identifikacijski broj i osobno ime – iz Evidencije o osobnim identifikacijskim brojevima Porezne uprave, odnosno zbirki podataka tijela državne uprave nadležnog za unutarnje poslove

2. podatci o rođenju, smrti i državljanstvu osobe – iz državnih matica tijela državne uprave nadležnog za upravu i zbirki podataka tijela državne uprave nadležnog za unutarnje poslove

3. podatci o braku ili životnom partnerstvu – iz državnih matica, odnosno registra životnog partnerstva tijela državne uprave nadležnog za upravu

4. podatci o roditeljima i djeci – iz državnih matica tijela državne uprave nadležnog za upravu

5. podatci o osobama kojima je imenovan skrbnik ili poseban skrbnik – iz Registra osoba pod skrbništvom i Registra osoba pod posebnim skrbništvom tijela državne uprave nadležnog za socijalnu skrb

6. podatci o priznatom pravu na zajamčenu minimalnu naknadu, inkluzivni dodatak, doplatak za pomoć i njegu ili osobnu invalidninu – iz zbirki podataka tijela državne uprave nadležnog za socijalnu skrb

7. podatci o prebivalištu i boravištu – iz Zbirke podataka o prebivalištu i boravištu tijela državne uprave nadležnog za unutarnje poslove

8. podatci o invaliditetu – iz Registra osoba s invaliditetom zavoda nadležnog za javno zdravstvo

9. podatci o obrazovanju – iz Zajedničkog upisnika školskih ustanova u elektroničkom obliku (e-Matica) i Informacijskog sustava studentskih prava tijela državne uprave nadležnog za znanost, obrazovanje i mlade

10. podatci o smještaju u studentskome domu – iz evidencija pružatelja usluge subvencioniranog stanovanja studenata

11. podatci o osnovi osiguranja i o zaposlenju – iz Informacijskog sustava zavoda nadležnog za mirovinsko osiguranje

12. podatci o prihodima u Republici Hrvatskoj – iz Registra EDIP-a tijela državne uprave nadležnog za financije.«.

Članak 10.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 604-01/25-01/00002

Urbroj: 533-04-25-0001

Zagreb, 15. rujna 2025.

Ministar
 prof. dr. sc. Radovan Fuchs, v. r.